text: Gu’ skulu vit hava pápakvotur!
text: #000004
text: Eg eigi 4 synir í aldrinum 5-19 ár, so eg meti meg sera væl kvalifiseraðan í at úttala meg um hetta. Í okkara samfelagi eigur mamman barsilspengarnar, tað er samfelagskonventiónin, og sæst eisini aftur í hagtølunum, sambært Kringvarpinum. Tí pápar, ið taka meira enn teir 14 oyramerktu dagarnar eru undantakið.
text: #000007
text: Tá ein pápi fer í barsil, so verður ofta spurt hví? Um mamman skal okkurt ávíst? Um hon er sjúk? Hetta verður ongantíð spurt, um ein mamma fer í barsil. Hava tit nakrantíð spurt eina mammu, um hon ætlar at taka alt farloyvið? Ella um hví hon fer í farloyvi, um pápin er sjúkur?
text: #000008
text: Hetta ger, at ætlar ein pápi sær part av barsilstíðini, so skal hann taka hann frá mammuni, hann skal egoistisk brúka nakað av tí tíðini, ið mamman annars átti saman við sínum nýfødda. Eg havi sjálvur gjørt tað einaferð, og soleiðis kendist tað altso.
text: #000009
text: Vit pápar eiga at fáa rættin at vera saman við okkara børnum, tað skulu eingir turrgeldir steyggjar á tinghúsvegnum nokta okkum.
text: #000012